
Opgave 13 Aviser på Internet
Anvendelse af journalistiske virkemidler
Landets store gamle aviser har det svært i konkurrencen med gratis uddeling af lokale ugeaviser, de nye ”gratisaviser” og TV og delvis radio.

På Internet er Web-aviserne med deres hyppige opdateringer et forsøg på at holde på nogle af de forsvundne læsere. De største Web-aviser drives af de største aviser på papir. Web-aviserne kan dog ikke erstatte de eksisterende aviser mht. indhold med mindre man abonnerer på den fulde Web-avis.

Projektet

I dette projekt skal fremstilles en Web-avis i grupper á 3 elever.
1. Hvert gruppemedlem skal ved hjælp af Frontpage give sit eget bud på opsætning og layout af en Web-avis. Avisen lægges i x-drevets www-mappe, hvor der nu ligger en hjemmeside fra juleopgaven. Avisen gives et navn (elevens navn) og på forsiden lægges nyhedsopgaven fra Dansk A. Der skrives desuden en ultrakort henvisning til årets julekort så det tidligere fremstillede julekort ikke forsvinder fra cyberspace.
2. Gruppen vælger et af de 3 forslag til gruppens avis og finder et passende navn og logo. Alle nyhedsopgaver lægges i avisen ligesom julekortene indlægges som en del af en konkurrence: Vælg årets julekort.

3. I Teknologi B skrives en artikel om problemet og produktet. Altså hvilket problem for børn fra 7 til 10 år løser produktet. Artiklen skal selvfølgelig illustreres med et billede af det fremragende produkt med designerne i baggrunden.
4. Med udnyttelse af de netop tillærte evner for journalistiske virkemidler, nyhedstrekanten, layout osv. skal teknologiprojektet fremlægges i gruppens avis. Her skal selvfølgelig anvendes billeder til illustration af projektforløbet. Der bruges et par teknologitimer til denne del af opgaven.
Aflevering: Se tidsplanen


